Ռուսլան Աբազով

Ռուսլան Ասլանովիչ Աբազով (ռուս.՝ Русла́н Асла́нович Аба́зов, մայիսի 25, 1993(1993-05-25), Nartkala, Կաբարդա-Բալկարիա, Ռուսաստան), ռուս ֆուտբոլիստ, «Տոսնո» ֆուտբոլային ակումբի պաշտպան։ 2014 թվականի Ռուսաստանի սուպերգավաթի մրցության եզրափակչի մասնակից, 2012 թվականի Ռուսաստանի երիտասարդական ակումբների առաջնության Բ խմբի հաղթող, ԱՖԼ-ի առաջնության 2012-13 մրցաշրջանի և 2015 թվականի ԱՖԼ գավաթի խաղարկության բրոնզե մրցանակակիր։
Լինելով «Նարթկալա» ֆուտբոլային ակումբի սան՝ Աբազովն իր պրոֆեսիոնալ ֆուտբոլային կարիերան սկսել է 2011 թվականին ռուսական Պրեմիեր լիգայի ՝ «Սպարտակ» (Նալչիկ) ակումբի կազմում։ 2014 թվականի հունիսին ռուսական «Ռոստովի» հետ կնքել է երկարաժամկետ պայմանագիր։ 2015 թվականի հուլիսին վարձավճարային իրավունքներով համալրել է Ազգային ֆուտբոլային լիգայի «Ֆակել» ֆուտբոլային ակումբի կազմը, սակայն արդեն օգոստոսին պայմանագիր է կնքել ռուսական «Տյումեն» ակումբի հետ։ 2016 թվականի հունիսի 2-ին լիարժեք պայմանագիր է կնքել «Տոսնո» ակումբի հետ։


== Կենսագրություն ==


=== Վաղ տարիներ ===
Ռուսլանը համարվում է «Նարթկալա» ֆուտբոլային ակումբի սան։ Նրա առաջին մարզիչը (դեռևս ոչ պրոֆեսիոնալ կարիերայում) եղել է Պաշա Ռամազանովիչ Ագաբալիևը։ Ռուսլանն իր կարիերան սկսել է որպես դարապասապահ, այնուհետև փորձել է իրեն հարձակվողական դիրքերում։ Հենց այդ ժամանակ էլ Աբազովը հրավիրվել է Նալչիկ քաղաքի համար 31 դպրոցի թիմ (մարզիչ՝ Գիա Գեորգևիչ Լոբժանիձե)։


=== Ակումբային կարիերա ===


==== «Սպարտակ-Նալչիկ» ====
2010 թվականի գարնանը Ռուսլանը Ռուսաստանի առաջնությանը մասնակցելու համար առաջին անգամ ընդգրկվում է նալչիկյան «Սպարտակի» կազմում։ Ապրիլի 2-ին «Ռոստովի» իր հասակակիցների դեմ խաղում փոխարինում կատարելով հանդիպման վերջին րոպեներին՝ նա կատարում է իր նորամուտը «Սպարտակի» կազմում։ Ակումբի կազմում երկրի երիտասարդական առաջնությունում ընդհանուր հաշվարկով նա անցկացրել է 42 խաղ և ակումբի հետ դարձել է 2012 թվականի առաջնության փոքր ոսկե մեդալի դափնեկիր։ 2011 թվականի ամառվանից նա սկսել է մարզվել նալչիկյան ակումբի առաջին թիմի հետ։ Օգոստոսի 7-ին երկրի առաջնության շրջանակներում Կազանի «Ռուբինի» դեմ խաղին մասնակցելու համար նա ընդգրկվել է թիմի հիմնական կազմում, սակայն այդպես էլ խաղադաշտ դուրս չի եկել։ 2012 թվականի ձմռանը Ռուսլանն առաջին թիմի հետ միասին մեկնել է Թուրքիա՝ հավաքի նպատակով։ Ապրիլի 27-ին «Կռիլյա Սովետովի» դեմ խաղում Ռուսլանը կատարել է իր նորամուտը արդեն Պրեմիեր լիգայում։ Ֆուտբոլիստը դուրս էր եկել խաղադաշտ մեկնարկային կազմում և բաց չի թողել խաղից ոչ մի րոպե։ Խաղի 15-րդ րոպեին Ժոել Չիբամբեի դեմ պայքարում խախտելով խաղի կանոնները՝ Ռուսլանն արժանացել է դեղին քարտի։ 2012-13 թվականների մրցաշրջանը Ռուսլանը մեկնարկել է որպես հիմնական կազմի ֆուտբոլիստ, սակայն իններորդ տուրում «Պետրոտրեստի» դեմ խաղում հեռացվելով խաղադաշտից՝ կորցրել է իր տեղը թիմի հիմնական կազմում։ 2013-14 մրցաշրջանում եղել է թիմի հիմնական կազմի ֆուտբոլիստներից մեկը և անցկացրել է 22 խաղ։ 2013 թվականի նոյեմբերին Դմիտրի Ալենիչևի կողմից ընդգրկվել է ԱՖԼ-ի հավաքականի կազմում՝ իտալական սերիա Բ-ի ֆուտբոլիստների դեմ խաղին մասնակցելու նպատակով։ Այդ հանդիպման ժամանակ նա խաղադաշտ է դուրս եկել առաջին խաղակեսից հետո՝ փոխարինել է Պյոտր Տենային։ Հետագայում ֆուտբոլիստն ստացել է ավելի շատ պրակտիկա, սակայն անմիջապես կաբարդա-բալկարական ակումբի՝ ԱՖԼ-ի առաջնությունից հեռացվելուց հետո նա լքել է ակումբը։


==== «Ռոստով» ====
2014 թվականի հունիսի 16-ին Ռուսլանը Ռուսաստանի Պրեմիեր լիգայի «Ռոստով» ակումբի հետ կնքում է երկարաժամկետ պայմանագիր չորս տարի ժամկետով։ Նոր ակումբի կազմում Ռուսլանը կատարում է իր նորամուտը 2014 թվականի հուլիսի 26-ին՝ Ռուսաստանի սուպերգավաթի շրջանակներում։ Աբազովը մասնակցություն է ունենում ամբողջ խաղին, իսկ իր ակումբը «մոսկովյան զինվորականների» ակումբին զիջում է 1:3 հաշվով։ Հիմնական թիմի կազմում մասնակցելով երկրի առաջնության երկու խաղի՝ նա փոխարինվում է արդեն առաջին՝ մոսկովյան «Լոկոմոտիվի» դեմ խաղի առաջին խաղակեսում։ Անվստահ խաղի և մի շարք վնասվածքների պատճառով Ռուսլանը ժամանակի ընթացքում կորցնում է իր տեղը մեկնարկային կազմում։


==== Վարձավճար։ «Տյումեն» և «Ֆակել» ====
2015 թվականի փետրվարի 14-ին Ռուսլանը համալրում է ԱՖԼ-ի «Տյումեն» ակումբի կազմը։ Պայմանագրի կնքված էր մինչև մրցաշրջանի ավարտը։ Նոր ակումբի կազմում Աբազովը կատարել է իր նորամուտը ԱՖԼ-ի գավաթի խաղարկության շրջանակներում։ Այդ մրցությունում Ռուսլանի ակումբը գրավում է երրորդ հորիզոնականը։ 2015 թվականի ապրիլի 12-ին Աբազովը «Տյումենի» կազմում հեղինակում է իր առաջին գոլը, որը նա խփում է 27-րդ տուրում՝ «Տոսնոյի» դեմ տնային հանդիպման 79-րդ րոպեին։ Այդ գոլը դառնում է պրոֆեսիոնալ մակարդակում անցկացված պաշտոնական խաղերում Ռուսլանի խփած առաջին գոլը։ «Տյումենի» կազմում Աբազովը անցկացնում է 12 խաղ, որոնցից միայն մեկում նա լիակատար մասնակցություն չի ունենում և լքում է խաղադաշտը խաղի ավարտից առաջ։ Այդ խաղը առաջնության 30-րդ տուրի «Շիննիկի» դեմ խաղն էր, որում Ռուսլանն արժանանում է երկու դեղին քարտ և հեռացվում խաղադաշտից։
2015 թվականի հուլիսի 7-ին հայտնի է դառնում Ռուսլանի՝ վարձավճարային իրավունքներով Վորոնեժի «Ֆակել» տեղափոխման մասին։ Նոր ակումբի կազմում Աբազովն անցկացնում է երկու ընկերական հանդիպում՝ մոսկովյան ԲԿՄԱ-ի և Կուրսկ քաղաքի «Ավանգարդի» դեմ։ Պայմանագրի կնքումից չորս օր հետո նա նոր թիմի կազմում կատարում է իր նորամուտը արդեն պաշտոնական խաղում։ Դա ԱՖԼ-ի առաջնության առաջին տուրի՝ «Տոսնոյի» դեմ խաղն էր։ Խաղն ավարտվում է տոսնոցիների հաղթանակով, իսկ Ռուսլանը մասնակցություն է ունենում ամբողջ խաղին։ Վորոնեժական թիմի կազմում Ռուսլանն անցկացնում է հինգ խաղ, որոնց ընթացքում ստանում է երկու դեղին քարտ (տարբեր խաղերում)։
2015 թվականի օգոստոսի 27-ին Ռուսլանը վարձավճարային պայմանագրի ժամկետի լրանալուն պես լքում է «Ռոստովը» և վերադառնում է «Տյումեն»։ Իր վերադարձից համարյա մեկ ամիս հետո Ռուսլանն առաջին անգամ դուրս է գալիս խաղադաշտ «Տյումենի» մարզաշապիկով։ Նրա «վերադարձի» խաղն է դառնում «Տոմի» դեմ խաղը։ Աբազովը հաջողությամբ կարողանում է հաստատվել թիմի հիմնական կազմում և մասնակցում է ակումբի 27 խաղերից 21-ին։ Այդ ժամանակահատվածում նա ստանում է հինգ նկատողություն, ինչպես նաև մեկ անգամ հեռացվում է խաղադաշտից Տուլայի «Արսենալի» դեմ խաղի 2-րդ րոպեին վերջին հույսի խախտում կատարելու համար։


==== «Տոսնո» ====
2016 թվականի հունիսի 2-ին Ռուսլանը երկու տարի ժամկետով պայմանագիր է կնքում «Տոսնո» ֆուտբոլային ակումբի հետ։


== Խաղերի վիճակագրություն ==


=== Ակումբային ===
2016 թվականի սեպտեմբերի 22-ի դրությամբՄկրդ = մակարդակ
Աղբյուրներ.
Պրեմիեր լիգայում ելույթների վիճակագրությունը կրկնօրինակված է ՌՖՊԼ-ի պաշտոնական կայքից
Ազգային ֆուտբոլային լիգայում ելույթների վիճակագրությունը կրկնօրինակված է Sportbox.ru սպորտային մեդիա-պորտալի պաշտոնական կայքից


== Ձեռքբերումներ ==


=== Ակումբային ===
 «Սպարտակ-Նալչիկ»

Ռուսաստանի երիտասարդական ակումբների առաջնության Բ խմբի հաղթող - 2012
ԱՖԼ-ի առաջնության բրոնզե մրցանակակիր - 2012-2013 «Ռոստով»

Ռուսաստանի սուպերգավաթի եզրափակչի մասնակից - 2014


== Ծանոթագրություններ ==


== Արտաքին հղումներ ==
Ֆուտբոլիստի էջը ՌՖՊԼ-ի պաշտոնական կայքում Archived 2012-05-13 at the Wayback Machine.
Պրոֆիլը transfermarkt.com կայքում(անգլ.)